CELEX: 62013TN0249
Language: hu
Date: 2013-05-02 00:00:00
Title: T-249/13. sz. ügy: 2013. május 2-án benyújtott kereset — MHCS kontra OHIM — Ambra (DORATO)

20.7.2013   
            
            
               HU
            
            
               Az Európai Unió Hivatalos Lapja
            
            
               C 207/39
            
         2013. május 2-án benyújtott kereset — MHCS kontra OHIM — Ambra (DORATO)
   (T-249/13. sz. ügy)
   2013/C 207/65
   A keresetlevél nyelve: angol
   
      Felek
   
   
      Felperes: MHCS (Epernay, Franciaország) (képviselő: P. Boutron, N. Moya Fernández és L E. Balleydier, ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Ambra S. A. (Varsó, Lengyelország)
   
      Kereseti kérelmek
   
   A felperes azt kéri, hogy a Törvényszék
   
               —
            
            
               nyilvánítsa elfogadhatónak a jelen keresetet és mellékleteit;
            
         
               —
            
            
               helyezze hatályon kívül a második fellebbezési tanács határozatát;
            
         
               —
            
            
               az OHIM-ot és a beavatkozót kötelezze a költségek viselésére.
            
         
      Jogalapok és fontosabb érvek
   
   
      A közösségi védjegy bejelentője: a fellebbezési tanács előtti eljárásban részt vevő másik fél.
   
      Az érintett közösségi védjegy: az üveg nyakán található címkét tartalmazó ábrás elemet és a „DORATO” szóelemet magában foglaló ábrás védjegy a 33. osztályba tartozó áruk vonatkozásában — 9131228. sz. közösségi védjegybejelentés.
   
      A felszólalási eljárásban hivatkozott védjegy vagy megjelölés jogosultja: a felperes.
   
      A hivatkozott védjegy vagy megjelölés: üveg nyakán található címkét magában foglaló ábrás védjegyek a 33. osztályba tartozó áruk vonatkozásában.
   
      A felszólalási osztály határozata: a felszólalási osztály a felszólalást elutasította.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a 207/2009 tanácsi rendelet 8. cikke (1) bekezdése b) pontjának a megsértése.